প্রবাল বলয়

[থাম্ব| [ফরাসি পলিনেশিয়া|ফরাসি পলিনেশিয়ার তেতি-আরোয়ার প্রবাল বলয়]]
**প্রবাল বলয়** বা **অ্যাটল** বলতে সমুদ্রে অবস্থিত একটি উপহ্রদকে ঘিরে রাখা প্রবাল বেষ্টনী নিয়ে গঠিত একপ্রকার বলয় আকৃতির ভূমিরূপকে বোঝায়। প্রবাল বেষ্টনীটির স্থানে স্থানে প্রবাল দ্বীপ বা প্রবাল চর থাকতে পারে। প্রবাল বলয়গুলি উষ্ণ ক্রান্তীয় বা উপক্রান্তীয় অঞ্চলের মহাসাগর এবং সমুদ্রগুলিতে অবস্থিত, যেসব স্থানে প্রবাল বিকশিত হতে পারে। বিশ্বে প্রায় ৪৪০টি প্রবাল বলয় আছে, যেগুলির বেশিরভাগই প্রশান্ত মহাসাগরে অবস্থিত।

## গঠন প্রক্রিয়া
প্রবাল বলয়ের বিকাশ ব্যাখ্যা করার জন্য দুটি ভিন্ন, সুপরিচিত প্রতিমান (মডেল) ব্যবহার করা হয়। এগুলি হল অবনমন প্রতিমান এবং পূর্ববর্তী কার্স্ট প্রতিমান। চার্লস ডারউইনের অবনমন প্রতিমান অনুসারে একটি আগ্নেয় দ্বীপ ডুবে যাওয়ার পরে তাকে ঘিরে একটি প্রান্তিক প্রবাল প্রাচীর তৈরি হয়ে একটি প্রবাল বলয় গঠিত হয়। ভূতাত্ত্বিক সময় অতিক্রান্ত হবার সাথে সাথে আগ্নেয় দ্বীপটি সমুদ্র সমতলের নীচে সম্পূর্ণরূপে ডুবে গিয়ে বিলুপ্ত এবং ক্ষয়প্রাপ্ত হতে থাকে। আগ্নেয় দ্বীপটি অবনমিত হবার সাথে সাথে প্রান্তিক প্রবাল প্রাচীরটি একটি পূর্ণাঙ্গ প্রতিবন্ধক প্রবাল প্রাচীরে পরিণত হয় ও মূল আগ্নেয় দ্বীপ থেকে বিচ্ছিন্ন হয়ে যায়। অবশেষে প্রাচীর এবং তার উপরে গড়ে ওঠে ছোট ছোট প্রবাল দ্বীপগুলিই মূল দ্বীপের অবশিষ্টাংশ গঠন করে এবং একটি উপহ্রদ পূর্বের আগ্নেয়গিরির স্থান দখল করে নেয়। তবে এই উপহ্রদটি আদি আগ্নেয়গিরির জ্বালামুখ নয়। প্রবাল বলয়টি টিকে থাকার জন্য সমুদ্র সমতলে অবশ্যই প্রবাল প্রাচীরটিকে বজায় রাখতে হয়। সমুদ্র পৃষ্ঠতলের যেকোনও আপেক্ষিক পরিবর্তন ঘটলে, যেমন দ্বীপটি ডুবে যেতে থাকলে বা সমুদ্রতল বৃদ্ধি পেলে এর সাথে প্রবালের বৃদ্ধি  সামঞ্জস্যপূর্ণ হতে হয়।

প্রবাল বলয়ের উৎপত্তির জন্য একটি বিকল্প প্রতিমান হল পূর্ববর্তী কার্স্ট প্রতিমান। এই প্রতিমান অনুযায়ী একটি প্রবাল বলয় গঠনের প্রথম ধাপ হল সমুদ্রপৃষ্ঠের নীচে আগ্নেয়গিরিজাত বা অ-আগ্নেয়গিরিজাত একটি মহাসাগরীয় দ্বীপের অবনমনের সময় একটি সমতল শীর্ষবিশিষ্ট ঢিবির মতো প্রবাল প্রাচীরের বিকাশ। এরপর যখন আপেক্ষিক সমুদ্রপৃষ্ঠতল প্রবাল প্রাচীরের সমতল পৃষ্ঠের নীচে নেমে যায়, তখন এটি একটি সমতল পৃষ্ঠতলবিশিষ্ট দ্বীপ হিসেবে বায়ুমণ্ডলের সংস্পর্শে আসে, যে দ্বীপটি বৃষ্টিপাতের ফলে দ্রবীভূত হয়ে চুনাপাথরের কার্স্ট তৈরি করে। এই কার্স্টের জলবৈজ্ঞানিক বৈশিষ্ট্যের কারণে উন্মুক্ত প্রবালের দ্রবীভূত হওয়ার হার এর প্রান্ত বরাবর সর্বনিম্ন হয় এবং অভ্যন্তরীণ দিকে এই হার বৃদ্ধি পেয়ে দ্বীপের কেন্দ্রে সর্বোচ্চ হয়। এর ফলে একটি উঁচু কিনারাবিশিষ্ট "পেয়ালা"-আকৃতির দ্বীপ তৈরি হয়। যখন আপেক্ষিক সমুদ্রপৃষ্ঠ দ্বীপটিকে আবার ডুবিয়ে দেয়, তখন কিনারাটি একটি পাথুরে কেন্দ্র তৈরি করে যার উপর প্রবাল আবার বেড়ে ওঠে এবং কতগুলি প্রবাল দ্বীপ তৈরি করে, যেগুলি একত্রে প্রবাল বলয় তৈরি করে। অন্যদিকে "পেয়ালা"-র প্লাবিত তলদেশে উপহ্রদ তৈরি হয়।

## বিতরণ এবং আকার
পৃথিবীতে প্রায় ৪৪০টি প্রবাল বলয় রয়েছে। বিশ্বের বেশিরভাগ প্রবাল বলয় প্রশান্ত মহাসাগরে (ক্যারোলিন দ্বীপপুঞ্জ, প্রবাল সাগর দ্বীপপুঞ্জ, মার্শাল দ্বীপপুঞ্জ, তুয়ামোতু দ্বীপপুঞ্জ, কিরিবাতি, তোকেলাউ এবং তুভালুতে এগুলির উপস্থিতি বেশি) ও ভারত মহাসাগরে (চাগোস দ্বীপপুঞ্জ, লক্ষদ্বীপ, মালদ্বীপের প্রবাল বলয়সমূহ এবং সেশেলসের বহিস্থ দ্বীপপুঞ্জ) অবস্থিত। এছাড়া ইন্দোনেশীয় দ্বীপপুঞ্জ জুড়ে বেশ কয়েকটি প্রবাল বলয় রয়েছে, যেমন হাজার দ্বীপপুঞ্জ, তাকা বোনেরাতে দ্বীপপুঞ্জ এবং রাজা আমপাত দ্বীপপুঞ্জের প্রবাল বলয়। আটলান্টিক মহাসাগরে কোনও বৃহৎ প্রবাল বলয়ের দল নেই। শুধুমাত্র নিকারাগুয়ার পূর্বে সাগরের মধ্যে আটটি প্রবাল বলয় রয়েছে। এগুলি ক্যারিবীয় অঞ্চলে কলম্বিয়ার শাসনাধীন সান আন্দ্রেস এবং প্রোভিদেনসিয়া  দ্বীপপুঞ্জের মধ্যে পড়েছে।

প্রবাল প্রাচীর সৃষ্টিকারী প্রবালগুলি কেবল মহাসাগর এবং সমুদ্রের উষ্ণ গ্রীষ্মমণ্ডলীয় এবং উপক্রান্তীয় জলে বৃদ্ধিলাভ করে, তাই প্রবাল বলয়গুলি কেবল ক্রান্তীয়/গ্রীষ্মমণ্ডলীয় ও উপক্রান্তীয় অঞ্চলে দেখতে পাওয়া যায়। বিশ্বের সবচেয়ে উত্তরে অবস্থিত প্রবাল বলয় হল কুরে প্রবাল বলয়, যা ২৮°২৫′ উত্তর অক্ষাংশে, উত্তর-পশ্চিম হাওয়াই দ্বীপপুঞ্জের অন্যান্য প্রবাল বলয়গুলির সাথে অবস্থিত। বিশ্বের সবচেয়ে দক্ষিণের প্রবাল বলয়গুলি হল ২৯°৫৭' দক্ষিণ অক্ষাংশে তাসমান সাগরে অবস্থিতএলিজাবেথ প্রবাল প্রাচীর এবং এর নিকটে মিডলটন প্রবাল প্রাচীর। উভয়ই কোরাল সাগর দ্বীপপুঞ্জ অঞ্চলের অংশ। পরবর্তী দক্ষিণে অবস্থিত প্রবাল বলয় হল পিটকেয়ার্ন দ্বীপপুঞ্জের ডুসি দ্বীপ, যা ২৪°৪১' দক্ষিণ অক্ষাংশে অবস্থিত। বিষুবরেখার সবচেয়ে কাছের প্রবাল বলয় হল কিরবাসের (কিরিবাতি) আরানুকা। এর দক্ষিণ প্রান্ত বিষুবরেখা থেকে মাত্র  উত্তরে অবস্থিত।

৩২°১৮' উত্তর অক্ষাংশে অবস্থিত বারমুডা দ্বীপকে কখনও কখনও  "সর্ব-উত্তরে অবস্থিত প্রবাল বলয়" হিসেবে দাবি করা হয়। এই অক্ষাংশে উপসাগরীয় স্রোতের উষ্ণ জলরাশি ছাড়া প্রবাল প্রাচীরের বিকাশ ঘটত না। তবে বারমুডাকে একটি *[[ছদ্ম-প্রবাল বলয়]]* বলা হয় কারণ সাধারণভাবে এটি দেখতে একটি প্রবাল বলয়ের অনুরূপ হলেও এটি ভিন্ন উৎস থেকে  গঠিত হয়েছে।

বেশিরভাগ ক্ষেত্রে একটি প্রবাল বলয়ের মোট আয়তনের তুলনায় সেটির স্থলভাগের আয়তন খুবই কম। প্রবাল বলয়ের দ্বীপগুলি নিম্ন উচ্চতার হয়, সমুদ্র সমতল থেকে এদের উচ্চতা  বা তারও কম হয়। উদাহরণস্বরূপ, মোট আয়তনের হিসাবে লিফৌ - যার আয়তন  - বিশ্বের বৃহত্তম উত্থিত প্রবাল বলয়। দ্বিতীয় বৃহত্তমটি হল রেনেল দ্বীপ, যার আয়তন । তবে অন্যান্য আরও উৎসে কিরিতিমাতি-কে স্থলভাগের আয়তনের হিসাবে বিশ্বের বৃহত্তম প্রবাল বলয় হিসেবে বর্ণনা করা হয়েছে। এটিও একটি উত্থিত প্রবাল বলয়, যার স্থলভাগের আয়তন ; অন্য কিছু উৎসের মতে এর আয়তন এমনকি , যার মধ্যে মূল উপহ্রদটির আয়তন , অন্যান্য উপহ্রদগুলির আয়তন  এবং মোট উপহ্রদ আয়তন ।

প্রবাল প্রাচীর ঢিবি হিসেবে পরিচিত ভূতাত্ত্বিক গঠন বলতে চুনাপাথর অঞ্চলের মধ্যে একটি প্রাচীন প্রবাল বলয়ের উঁচু ধ্বংসাবশেষকে বোঝায়, যা দেখতে ঢিবি বা ছোট পাহাড়ের মতো। শুষ্কভূমির আয়তন অনুযায়ী দ্বিতীয় বৃহত্তম প্রবাল বলয়টি হল আলদাব্রা, যার আয়তন । গঠনকারী দ্বীপের সংখ্যার উপর ভিত্তি করে বৃহত্তম প্রবাল বলয়টি হল মালদ্বীপের দক্ষিণাঞ্চলে অবস্থিত হুভাধু প্রবাল বলয়, যা মোট ২৫৫টি পৃথক দ্বীপ নিয়ে গঠিত।
[কেন্দ্র|থাম্ব| ১৮৪২ সালে প্রকাশিত [চার্লস ডারউইন রচিত*দ্য স্ট্রাকচার অ্যান্ড ডিস্ট্রিবিউশন অভ কোরাল রিফস* থেকে প্রাপ্ত মানচিত্র, যেখানে বিশ্বের প্রধান প্রধান প্রবাল প্রাচীর এবং প্রবাল বলয়গুলির দলগুলি দেখানো হয়েছে।]]

### প্রবাল বলয়ের তালিকা

### চিত্রসম্ভার

চিত্র:Penrhyn_Aerial_EFS_1280.jpg|alt=Penrhyn atoll| পেনরিন প্রবাল বলয়
চিত্র:Maldives.visibleearth.nasa.jpg|alt=NASA satellite image of some of the atolls of the Maldives, which consists of 1,322 islands arranged into 26 atolls| মালদ্বীপের কিছু প্রবাল বলয়ের নাসার উপগ্রহ চিত্র, যেখানে ১,৩২২টি প্রবাল দ্বীপ ২৬টি প্রবাল বলয়ে বিন্যস্ত হয়েছে।
চিত্র:Nukuoro_ISS013-E-28610.jpg|alt=Nukuoro from space. Courtesy NASA| মহাকাশ থেকে তোলা নুকুওরো-র আলোকচিত্র। সৌজন্যে নাসা।
চিত্র:Los_Roques.png|alt=Los Roques Archipelago in Venezuela, the largest marine national park in Latin America, from space. Courtesy NASA| ভেনেজুয়েলার লস রোকেস দ্বীপপুঞ্জ, লাতিন আমেরিকার বৃহত্তম সামুদ্রিক জাতীয় উদ্যান। মহাকাশ থেকে তোলা আলোকচিত্র। সৌজন্যে নাসা
চিত্র:Bikini_Atoll_Nuclear_Test_Site-115017.jpg|alt=View of the coast of Bikini Atoll from above| উপর থেকে বিকিনি প্রবাল বলয়ে উপকূলের দৃশ্য
চিত্র:Maamigili_Island_Raa_Atoll.jpg|alt=Raa Atoll in Maldives| মালদ্বীপের রা প্রবাল বলয়
চিত্র:Guriadhoo-2019-aerial-view-Luka-Peternel.jpg|alt=Kaafu Atoll in Maldives| মালদ্বীপের কাফু প্রবাল বলয়


## গঠন
[থাম্ব| ফরাসি পলিনেশিয়ার [বোরা বোরা দ্বীপপুঞ্জ|বোরা বোরার আকাশ থেকে তোলা দৃশ্য]]
[থাম্ব| [তারাওয়া|তারাওয়া প্রবাল বলয়, কিরিবাস প্রজাতন্ত্র]]
[থাম্ব| [বিকিনি প্রবাল বলয়, মার্শাল দ্বীপপুঞ্জ]]
১৮৪২ সালে ইংরেজ বিজ্ঞানী চার্লস ডারউইন  ১৮৩১ থেকে ১৮৩৬ সাল পর্যন্ত *এইচএমএস বিগল* জাহাজে করে পাঁচ বছরব্যাপী সমুদ্রযাত্রায় প্রাপ্ত পর্যবেক্ষণের ভিত্তিতে দক্ষিণ প্রশান্ত মহাসাগরে প্রবাল বলয়ের সৃষ্টি ব্যাখ্যা করেন। ডারউইনের ব্যাখ্যা অনুযায়ী বেশ কিছু গ্রীষ্মমণ্ডলীয় দ্বীপের ধরন: উচ্চ আগ্নেয়গিরির দ্বীপ থেকে শুরু করে প্রতিবন্ধক প্রবাল প্রাচীর (ব্যারিয়ার রিফ) দ্বীপ হয়ে প্রবাল বলয় পর্যন্ত, সমুদ্রে আগ্নেয়গিরি হিসাবে শুরু হওয়া ধীরে ধীরে অবক্ষয়ের একটি ধারাবাহিকতাকে প্রতিনিধিত্ব করে। ডারউইন যুক্তি দেন যে গ্রীষ্মমমণ্ডলীয় সমুদ্রের একটি আগ্নেয়গিরির দ্বীপকে ঘিরে থাকা একটি প্রবাল প্রাচীর উপরের দিকে বৃদ্ধি পাবে যখন দ্বীপটি ডুবে যাবে, যা "আপাত-প্রবাল বলয়" বা প্রতিবন্ধক প্রাচীর দ্বীপে পরিণত হবে। কুক দ্বীপপুঞ্জের আইতুতাকি এবং সোসাইটি দ্বীপপুঞ্জের বোরা বোরা ও অন্যান্য দ্বীপ এ জাতীয় দ্বীপ। জৈব বৃদ্ধির মাধ্যমে প্রাচীরের বাইরের অংশ সমুদ্রপৃষ্ঠের কাছাকাছি থাকার কারণে, প্রাচীরের ভেতরের অংশটি পিছিয়ে পড়ে, একটি উপহ্রদে পরিণত হয় কারণ বেশিরভাগ প্রাচীর বৃদ্ধির জন্য দায়ী প্রবাল এবং চুনযুক্ত শৈবালের জন্য পরিস্থিতি কম অনুকূল। সময়ের সাথে সাথে অবনমন সমুদ্রপৃষ্ঠের নীচে পুরানো আগ্নেয়গিরি বহন করে এবং বাধা প্রাচীরটি রয়ে যায়। এই মুহুর্তে, দ্বীপটি একটি প্রবালপ্রাচীরে পরিণত হয়েছে।

জে. ই. হফমাইস্টার,  এফ. এস. ম্যাকনিল, ই. জি. প্রুডি,  এবং অন্যান্যদের দ্বারা সূত্রায়িত পূর্ববর্তী কার্স্ট প্রতিমান এই যুক্তি দেয়া হয়েছে যে প্রবাল বলয়গুলি প্লাইস্টোসিন যুগের বৈশিষ্ট্য যা সমুদ্রপৃষ্ঠের হিমবাহজনিত নিম্নাবস্থার সময়   উন্মুক্ত সমতল শীর্ষবিশিষ্ট প্রবাল প্রাচীরের অভ্যন্তরে অবনমন ও নৈর্বাচনিক কার্স্ট দ্রবীভবনের মধ্যে মিথস্ক্রিয়ার সরাসরি ফলাফল। এই নৈর্বাচনিক কার্স্ট দ্রবীভবনের ফলে সৃষ্ট দ্বীপের উঁচু কিনারাগুলি আন্তঃহিমবাহকালীন উচ্চাবস্থার সময় প্লাবিত হলে প্রবাল বৃদ্ধির স্থানে পরিণত হয় এবং পরিশেষে প্রবাল বলয় দ্বীপে পরিণত হয়।

এ. ডব্লিউ. ড্রক্সলার, স্তেফান জরি ও অন্যান্যদের গবেষণা  পূর্ববর্তী কার্স্ট মডেলকে সমর্থন করে, কারণ তারা দেখেছেন যে আধুনিক প্রবাল বলয়গুলির ভূমিরূপগত বৈশিষ্ট্য কোনও অন্তর্নিহিত নিমজ্জিত এবং সমাহিত দ্বীপের প্রভাব থেকে স্বাধীন এবং ধীরে ধীরে অবনমনশীল আগ্নেয়গিরি কাঠামোর সাথে সংযুক্ত কোনও প্রাথমিক প্রান্তিক প্রাচীর/প্রতিবন্ধক প্রাচীরের সাথে সম্পর্কিত নয়। প্রকৃতপক্ষে অধীত আধুনিক প্রবাল বলয়গুলির নীচে অবস্থিত নবজনিক (নিওজিন) প্রবাল প্রাচীরগুলি অবনমিত দ্বীপটিকে সম্পূর্ণরূপে চাপা দেয় এবং ঢেকে দেয় এবং এগুলির সবগুলিই অ-প্রবাল বলয়, সমতল-শীর্ষ প্রবাল প্রাচীর। তারা দেখতে পেয়েছেন যে নবজনি যুগে অনেক পূর্ববর্তী দ্বীপপুঞ্জ সম্পূর্ণরূপে নিমজ্জিত এবং সমতল শিলা দ্বারা সমাহিত হওয়ার অনেক পরে, মিড-ব্রুনেসের MIS-11 পর্যন্ত কোনও দ্বীপের অবনমনের ফলে প্রবাল বলয় তৈরি হয়নি।

প্রবাল বলয়গুলি গ্রীষ্মমণ্ডলীয় সামুদ্রিক জীবের বৃদ্ধির ফসল, তাই এই ভূমিরূপগুলি কেবলমাত্র উষ্ণ গ্রীষ্মমণ্ডলীয় জলে দেখতে পাওয়া যায়। যেসব আগ্নেয় দ্বীপ প্রাচীর-গঠনকারী জীবের উষ্ণ জলের  প্রয়োজনীয়তার বাইরে অবস্থিত,  সেগুলি   অবনমিত হবার সাথে সাথে সমুদ্রগর্ভ পর্বতে পরিণত হয় এবং পৃষ্ঠতলে ক্ষয়প্রাপ্ত হয়।   যদি কোনও দ্বীপ এমন অবস্থানে থাকে যেখানে সমুদ্রের জলের তাপমাত্রা যথেষ্ট উষ্ণ থাকে যাতে প্রবাল প্রাচীরের ঊর্ধ্বমুখী বৃদ্ধি দ্বীপের অবনমনের হারের সাথে তাল মিলিয়ে চলতে পারে, তখন বলা হয় যে সেটি **ডারউইন বিন্দুতে** অবস্থিত। অপেক্ষাকৃত অধিক শীতল, অধিক মেরুদেশীয় অঞ্চলের দ্বীপপুঞ্জগুলি বিবর্তিত হয়ে সমুদ্রগর্ভ পর্বত বা গিয়ো (সমুদ্রগর্ভ মালভূমি)-তে পরিণত হয়। অন্যদিকে উষ্ণ, অধিক নিরক্ষীয় দ্বীপপুঞ্জগুলি প্রবাল বলয় হিসেবে বিবর্তিত হয়, যেমন কুরে প্রবাল বলয়। তবে মেসোজোয়িক (মধ্যজীবীয়) যুগের প্রাচীন প্রবাল বলয়গুলিতে বৃদ্ধি এবং বিবর্তনের  বিভিন্ন ধরন দেখা যায়।
চিত্র:Atoll_forming-volcano.png|alt=Darwin's theory starts with a volcanic island which becomes extinct| ডারউইনের তত্ত্ব অনুযায়ী একটি আগ্নেয় দ্বীপ বিলুপ্ত হয়ে প্রবাল বলয় গঠন প্রক্রিয়া শুরু হয়
চিত্র:Atoll_forming-Fringing_reef.png|alt=As the island and ocean floor subside, coral growth builds a fringing reef, often including a shallow lagoon between the land and the main reef| যখন দ্বীপ ও সমুদ্রের তলদেশ অবনমিত হতে থাকে, তখন এর সাথে সাথে প্রবালের বৃদ্ধি ঘটে একটি প্রান্তিক প্রবাল প্রাচীর সৃষ্টি হয়। এসময় প্রায়শই প্রবাল প্রাচীর ও ভূমির মধ্যে একটি অগভীর উপহ্রদ সৃষ্টি হয়।
চিত্র:Atoll_forming-Barrier_reef.png|alt=As the subsidence continues the fringing reef becomes a larger barrier reef farther from the shore with a bigger and deeper lagoon inside| অবনমন অব্যাহত থাকার সাথে সাথে প্রান্তিক প্রবাল প্রাচীরটি তীর থেকে আরও দূরে একটি বৃহত্তর প্রতিবন্ধক প্রাচীরে পরিণত হয়, যার অভ্যন্তরের উপহ্রদটি আরও বড় ও গভীর হয়।
চিত্র:Atoll_forming-Atoll.png|alt=Ultimately the island sinks below the sea, and the barrier reef becomes an atoll enclosing an open lagoon| অবশেষে দ্বীপটি সমুদ্রের নিচে ডুবে যায়, এবং প্রতিবন্ধক প্রবাল প্রাচীরটি একটি খোলা উপহ্রদকে ঘিরে একটি প্রবাল বলয়ে পরিণত হয়
প্রবাল বলয়গুলি ক্যালসাইটের ডলোমাইটীভবনের ঘটনস্থল হিসেবে গুরুত্বপূর্ণ। প্রবাল বলয়ের ভেতরে ক্যালসাইট ও অ্যারাগোনাইটের ডলোমাইটীভবনের জন্য বেশ কয়েকটি মডেল প্রস্তাব করা হয়েছে। এগুলি হলো বাষ্পীভবন, ক্ষরণ-বিপরীতমুখী প্রবাহ, মিশ্রণ-অঞ্চল, সমাধিক্ষেত্র এবং সমুদ্রজল প্রতিমান। যদিও প্রতিস্থাপন ডলোমাইটের উৎপত্তি আজও সমস্যাসঙ্কুল ও বিতর্কিত, সাধারণভাবে এটি গৃহীত হয়েছে যে ডলোমাইটীভবনের জন্য ম্যাগনেসিয়ামের উৎস এবং যে তরলের মধ্যে ক্যালসাইটের ডলোমাইটীভবন ঘটে ডলোমাইট সৃষ্ট হয়, তা হল সমুদ্রের জল। ডলোমাইটীভবন ঘটানোর জন্য একটি প্রবাল বলয়ের মধ্য দিয়ে প্রচুর পরিমাণে সমুদ্রের জল কীভাবে প্রবাহিত হয়, তা ব্যাখ্যা করার জন্য বিভিন্ন প্রক্রিয়া প্রস্তাব করা হয়েছে।

## লন্ডনের রয়েল সোসাইটির অনুসন্ধান
[থাম্ব| [প্রশান্ত মহাসাগরীয় দ্বীপপুঞ্জের ঐতিহ্যবাহী সামুদ্রিক জাতীয় স্মৃতিস্তম্ভ|প্রশান্ত মহাসাগরীয় দ্বীপপুঞ্জের ঐতিহ্যবাহী সামুদ্রিক জাতীয় স্মৃতিস্তম্ভের অংশ, ওয়েক দ্বীপ প্রবাল বলয়ের আকাশ থেকে তোলা সারচিত্র]]
১৮৯৬, ১৮৯৭ এবং ১৮৯৮ সালে, লন্ডনের রয়েল সোসাইটি প্রবাল প্রাচীর গঠনের তদন্তের উদ্দেশ্যে তুভালুর ফুনাফুতি প্রবাল বলয়ে খনন কাজ চালায়। তারা নির্ধারণ করতে চেয়েছিলেন যে প্রশান্ত মহাসাগরীয় প্রবাল দ্বীপপুঞ্জের প্রবালের গভীরতায় অগভীর জলের জীবের চিহ্ন পাওয়া যায় কিনা। এই তদন্তটি প্রশান্ত মহাসাগরে চার্লস ডারউইন কর্তৃক পরিচালিত প্রবাল প্রাচীরের গঠন এবং বণ্টন সম্পর্কিত গবেষণাকর্মটি অনুসরণ করে।

১৮৯৬ সালে প্রথম অভিযানের নেতৃত্ব দেন অক্সফোর্ড বিশ্ববিদ্যালয়ের অধ্যাপক উইলিয়াম জনসন সোলাস । ভূতাত্ত্বিকদের মধ্যে সিডনি বিশ্ববিদ্যালয়ের ওয়াল্টার জর্জ উলনফ এবং এজওয়ার্থ ডেভিড অন্তর্ভুক্ত ছিলেন। ১৮৯৭ সালে অধ্যাপক এজওয়ার্থ ডেভিড এই অভিযানের নেতৃত্ব দেন।  ১৮৯৮ সালে তৃতীয় অভিযানের নেতৃত্ব দেন আলফ্রেড এডমন্ড ফিঙ্ক।

## আরও দেখুন

* বারাতাল চুনাপাথর, কখনও কখনও জ্ঞাত প্রাচীনতম প্রবাল বলয় হিসাবে বর্ণনা করা হয়
* প্রবাল দ্বীপ

## টীকা

## তথ্যসূত্র

## গ্রন্থপঞ্জি
* Dobbs, David (2005). *Reef Madness: Charles Darwin, Alexander Agassiz, and the Meaning of Coral*.  Pantheon. .
* Fairbridge, R. W. (July 1950). "Recent and Pleistocene Coral Reefs of Australia". *J. Geol.*, 58(4: Reef Issue): 330–401. . . .
* McNeil, F. S. (July 1954). "Organic Reefs and Banks and Associated Detrital Sediments". *Amer. J. Sci.*, 252(7): 385–401. .

## বহিঃসংযোগ

* বার্মুডা প্রবাল প্রাচীরের গঠন প্রক্রিয়া
* Darwin's Volcano – ডারউইন ও আগাসিজের প্রবাল প্রাচীর গঠন বিষয়ক বিতর্ক আলোচনাকারী ছোট ভিডিও
* নোয়া জাতীয় মহাসাগর সেবা শিক্ষা – প্রবাল বলয়ের চলমান চিত্র (অ্যানিমেশন)
* NOAA National Ocean Service – What are the three main types of coral reefs?
* Research Article: Predicting Coral Recruitment in Palau's Complex Reef Archipelago; 
* World Atolls, Goldberg 2016: A global map containing all atolls

বিষয়শ্রেণী:ধরন অনুযায়ী দ্বীপ
বিষয়শ্রেণী:উপকূলীয় ও মহাসামুদ্রিক ভূমিরূপ
বিষয়শ্রেণী:প্রবাল দ্বীপ
বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
বিষয়শ্রেণী:জীব-ভূমিরূপবিজ্ঞান
বিষয়শ্রেণী:সমুদ্রবৈজ্ঞানিক পরিভাষা